समझ में आया कि‍ इसलि‍ए आदि‍वासी संस्कृति‍ में प्रकृति‍ की पूजा की जाती है। जल-जंगल से जीवन है उनका। आँगन में लगे हरे-भरे पेड़ हमें ये भरोसा दि‍ला रहे थे कि‍ जब तक प्रकृति‍ की पूजा होती रहेगी, उसे बचाने के यत्न भी होते ही रहेंगे। यह जंगल में रहने वाले लोगों के भोजन का आधार है। एक छोटा सा मि‍ट्टी का घर बनाकर आसपास फूल -फल के अनेकों पेड़ लगाकर संतुष्ट रहते हैं आदि‍वासी। सुदूर जंगल में प्रकृति‍ ने उनके पेट भरने के लि‍ए बहुत सारे इंतजाम कर रखे है।